
 6.8.2011
 BG
 Официален вестник на Европейския съюз
 L 203/7
 РЕГЛАМЕНТ ЗА ИЗПЪЛНЕНИЕ (ЕС) No 783/2011 НА КОМИСИЯТА
 от 5 август 2011 година
 за изменение на Регламент (ЕС) No 724/2010 за определяне на подробни правила за прилагането на забрана с незабавен ефект на определени видове риболов в Северно море и Скагерак
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) No 847/96, (ЕО) No 2371/2002, (ЕО) No 811/2004, (ЕО) No 768/2005, (ЕО) No 2115/2005, (ЕО) No 2166/2005, (ЕО) No 388/2006, (ЕО) No 509/2007, (ЕО) No 676/2007, (ЕО) No 1098/2007, (ЕО) No 1300/2008, (ЕО) No 1342/2008 и за отмяна на регламенти (ЕИО) No 2847/93, (ЕО) No 1627/94 и (ЕО) No 1966/2006 (1), и по-специално член 51, параграф 3 от него,
 като има предвид, че:
 (1)
 В член 4 от Регламент (ЕС) No 724/2010 на Комисията (2) се предвижда праговото равнище на улова да бъде 15 % млади екземпляри (по тегло) на атлантическа треска, пикша, сайда и меджид, но ако количеството атлантическа треска в пробата надхвърля 75 % от общия улов на четирите вида при едно замятане, праговото равнище на улов е 10 % млади екземпляри (по тегло) от тези видове.
 (2)
 В съответствие с приложение I към Регламент (ЕС) No 724/2010 проба се взема, когато се прецени, че уловът от едно замятане съдържа най-малко 300 kg атлантическа треска, пикша, сайда и меджид.
 (3)
 Както бе посочено по време на консултациите в областта на риболова между ЕС и Норвегия за 2011 г., състояли се на 4 декември 2010 г., е подходящо ЕС да измени основните параметри на забраната с незабавен ефект в Северно море и Скагерак, т.е. праговото равнище на улова и минималното определено количество за даден рибен вид при едно замятане, за да направи посочената система по-ефективна.
 (4)
 Поради това Регламент (ЕС) No 724/2010 следва да бъде съответно изменен.
 (5)
 Комитетът по рибарство и аквакултури не предостави становище относно мерките, предвидени в настоящия регламент,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕС) No 724/2010 се изменя, както следва:
 1.
 Член 4 се заменя със следния текст:
 „Член 4
 Прагово равнище на улов
 1. Равнището на улов, което води до забрана на риболова с незабавен ефект, както е посочено в член 51 от Регламент (ЕО) No 1224/2009, е 10 % млади екземпляри (по тегло) от общия улов на четирите вида, посочени в член 2, при едно замятане.
 2. Ако обаче количеството атлантическа треска в пробата надхвърля 75 % от общия улов на четирите вида при едно замятане, праговото равнище на улов е 7,5 % млади екземпляри (по тегло) от общия улов на четирите вида при едно замятане.“
 2.
 В приложение I точка 3 се заменя със следния текст:
 „3.
 Проба се взема, когато се прецени, че уловът от едно замятане съдържа най-малко 200 kg атлантическа треска, пикша, сайда или меджид, или